cyanic-selkie/wikianc huggingface dataset:
Саладин
Загалмайтнуудын эсрэг
1191 онд англичууд, францчууд хамтран усан боомтын Акра (Аккон) хотыг бүслэлт хийж хоёр жилийн дараа сая нэг эзэлж Францийн Филипп хоёрдугаар Август хаан исламын армийг ялагч алдар хүртэн нутаг буцав. Английн Арслан зүрхт Ричард хаан усан флотын дэмжлэгтэйгээр 1191 онд Византийн эзэнт гүрнээс өмнө нь булаан авсан байсан Кипр арлыг эрхшээлдээ оруулж Палестин руу чиглэв.
Европын гурван хүчирхэг улсын хааны удирдсан цэргийн түрэмгийлэлд сандарсан Салах-ад-дин богино хугацаанд том арми эмхлэн байгуулж христос шашинтнуудын эсрэг тэмцэх хүсэлтэй бүх хүнийг тэмцэлд уриалан дуудаж Ричард хааны цэргийн өөдөөс хөдөлж хэд хэдэн байлдаанд ялав. Английн хаан, Египетийн султаны армиудын шийдвэрлэх тулалдаан 1191 оны есдүгээр сарын 7-нд Арсуф цайзын дэргэд болж хүчээр давуу Салах-ад-дин нум сумаар зэвсэглэсэн морин цэргээ өрсөлдөгчийнхээ цэргийн хоёр жигүүр рүү давшилтад оруулсан ч английн цэргийн ширүүн эсэргүүцэлтэй тулгарч ухарчээ.
Загалмайтны дөрөв дэх аян дайныг 1202 онд Ромын гуравдугаар Иннокентий хамба лам өдөөжээ.
Амьдралын төгсгөл үе
Египетийн Салах-ад-дин султан эвлэрлийн гэрээ байгуулсны дараа хүүхэд, залуу насаа өнгөрөөсөн, халуун хайртай Сирийн нийслэл Дамаск хотод буцан ирж амьдарч байгаад 1193 оны гуравдугаар сарын 4-нд чичрэг өвчнөөр нас барахад түүнийг өндөр хүндэтгэлтэйгээр оршуулж хотын төвд гоёмсог бунхан босгожээ.
Египетийн Аюубид султаны угсааг үндэслэгч Салах-ад-дин загалмайтнуудын эсрэг тэмцэлд Ойрх Дорнодын исламын шашинтангуудыг нэгтгэж, цөөнгүй томоохон ялалт байгуулсан цэргийн жанжин болон дэлхийн түүхэнд мөнхөрсөн юм. Туунээс гадна улс орноо шударгаар удирдаж байснаар харьяат иргэдийнхээ хайр хүндэтгэлийг хүлээсэн төрийн зүтгэлтэн байв. Түүнийг заналт дайсан нь болох загалмайтнууд хүртэл хүндэтгэн биширдэг байжээ. Дайны цагт Pыцарь эр шиг уужим сэтгэлтэи байж олзлогдогсдод энэрэнгүй ханддаг байв. Дорно зүгийн зарим байлдан дагуулагч шиг аллага таллага үйлдэж байсангүй, соёлын үнэт дурсгалыг сүйтгэж байгаагүй ажээ.
Гадаад холбоос
Ангилал:Википедиа:Онцлох өгүүлэл  Ангилал:12-р зууны ноёрхогч Ангилал:Египетийн султан Ангилал:Дамаскийн султан Ангилал:Алеппогийн эмир Ангилал:Айюбид Ангилал:Загалмайтны аян дайны хүн Ангилал:Курдүүд Ангилал:1137 онд төрсөн Ангилал:1193 онд өнгөрсөн
Сан-Диего
Эшлэл
Ангилал:АНУ-ын их сургуулийн хот Ангилал:АНУ-ын хот Ангилал:Далайн боомттой суурин Ангилал:Калифорнийн тойргийн төв Ангилал:Калифорнийн суурин Ангилал:Хойд Америкийн суурин Ангилал:Саятан хот Ангилал:1769 онд байгуулагдсан
Пётр Щетинкин
Пётр Ефимович Щетинкин (12 сарын 21, 1884, Рязанийн губерни, Оросын Хаант Улс — 9 сарын 30, 1927; Улаанбаатар, БНМАУ) — Оросын иргэний дайны үеэр Сибирийн улаан партизаны цэргийн удирдагч. 1921 онд барон Унгерн-Штернбергийг олзлосон хүн юм.
Ангилал:Оросын хувьсгалч Ангилал:Оросын зэвсэгт хүчний хүн Ангилал:1884 онд төрсөн Ангилал:1927 онд өнгөрсөн
Хондурасын хөлбөмбөгийн үндэсний шигшээ баг
Хондурасын хөлбөмбөгийн шигшээ — Хондурас улсыг хөлбөмбөгийн спортын олон улсын тэмцээнүүдэд төлөөлөн оролцдог баг юм. КОНКАКАФ-ын харьяа Хондурасын хөлбөмбөгийн үндэсний автономит холбоонд шууд захирагддаг бөгөөд ФИФА-гийн 1951 оны гишүүн.
Товч түүх
Хондурасын "Алтан үеийг" 1980 оноос эхэлсэн гэж үздэг. 1981 онд эх орондоо зохион байгуулсан Хойд, Төв Америкийн болон Карибын тэнгисийн орнуудын (КОНКАКАФ) АШТ-д Хондурасчууд хэсгийн дөрвөн тоглолтонд ялалт байгуулж (4:0 — Гаити, 2:0 — Куб, 2:1 — Канад), Сальвадор болон Мексикийн багуудтай тэнцсэнээр (0:0) анх удаагийн тивийн хамгийн том тэмцээндээ аваргалсан юм.
Идэвхитэй бүрэлдэхүүн
2014 оны тавдугаар сарын 5-нд зарлагдсан 2014 оны ДАШТ-д оролцох бүрэлдэхүүн:
Холбоос
Ангилал:Хойд Америкийн хөлбөмбөгийн үндэсний шигшээ баг  хөлбөмбөг
Өмнөговь аймаг
Өмнөговь (монгол бичгээр – эмүнэгоби) — Монгол Улсын аймаг. 1931 онд байгуулагдсан. Монголын хамгийн том газар нутагтай аймаг бөгөөд далайн түвшинээс дээш 1406 метр өндөрт оршдог. Аймгийн төв Даланзадгад хот Улаанбаатараас. 553 км зайтай. Нутаг дэвсгэрийн хэмжээ 165.4 мянган ам км. 2010 оны байдлаар хүн амын тоо 6114, малын тоо толгой 1014300.Тэмээний тоогоор улсад тэргүүлдэг бөгөөд 8800 Тэмээтэй. Өмнөговь аймаг 1931 онд байгуулагджээ. Алдарт Говь гурван сайхан уул. , Борзон. , Галба. , Зээмэг. , Заг. , Сүүж. гэх мэт олон зуун км үргэлжлэх өргөн их говиудтай. Хамгийн дулаан бүсүүдийн нэг, мөн монгол орны хамгийн их салхилдаг газар.
Өмнөговь аймаг нүүрс, зэс, алтны том ордуудтай. 250 гаруй төрлийн говийн ургамал ургадаг. Социализмын. үед 60 гаруй сүм хийдтэй байв. Монгол орны өмнөд хил хязгаар болох бүс нутаг учрааc 40-60 морьтой 130 гаруй өртөөтэй байжээ. 1954 он хүртэл 8-10 мянган тэмээгээр жин тээж хойд хилийн Цагаан эрэг-ийн бааз хүртэл 2000 км замыг олон хоног сар явж улсын бэлтгэлийн ноос, түүхий эд, малын тэжээл, өргөн хэрэгцээний бараа бүтээгдэхүүн зөөдөг байсан. 1954 онд Өмнөговийн авто бааз байгуулагдаж тэмээн жинг халсан. 1957 онд анх Улаанбаатараас Даланзадгадад анхны нисэх онгоц бууж, 1966 оноос хойш байнгын нислэг үйлдэх болжээ. Социализмын бүтээн байгуулалтаар тус аймаг шалгарч 1943 онд Алтан гадас одонгоор шагнагдсан. Өмнөговь аймгийн 9 гайхамшигаар Говь гурван сайхан уул, Баянзаг. , Нэмэгт уул. ба Хэрмэн цав. , Галбын говь. , Ноён богд. ба Толь хад, Агуй улаан цав. , Хонгорын элс, Сангийн далай. , Галбын гурван хийд зэрэг газрууд тодорчээ.
Рашаантын 18
Хонх хамтлагийн "Рашаантын 18" дуунаас сэдэвлэн Ш. Даваадоржийн өөрөө зохиож, өөрөө найруулсан, Монгол улсын Zaya-sh studio гэх газарт бүтээсэн монгол хэлээрх Рашаантын 18 хэмээх уран сайхны кино 2011 оны зун анх дэлгэцнээ гарчээ.
Өмнөговь аймаг
1923 оны дундуур хуучин дөрвөн аймгийг өөрчлөн байгуулах Засгийн газрын шийдвэр, мөн аймгийн захиргаа (яам) байгуулах дүрмийг батлан гаргажээ. Монгол улсын нутаг дэвсгэр, засаг захиргааны хуваарьт өөрчлөлт оруулах тухай шийдвэр 1928 оноос эхлэн шат дараалан гарчээ. Аймаг, хошуудын газар нутгийн хэмжээ асар уудам, газрын дундыг олж төвлөж чадаагүй зэргийг харгалзан 1931 онд орон нутгийн засаг захиргааны бүтцийн өөрчлөлт хийсэн билээ. Энэ өөрчлөлтөөр урьд нь 5 аймаг, 72 хошуу, 525 сум байсныг 12 аймаг, 324 сум болгон зохион байгуулагдахад Өмнөговь аймаг шинээр байгуулагдсан байна. Ингэхдээ Богд Хан уул, Цэцэрлэг Мандлын аймгуудаас таслан зохион байгуулсан байна.
Газар зүй
Өмнөговь аймаг нь 165,0 мянган хавтгай дөрвөлжин километр газар нутгийн хэмжээгээрээ Монгол улсдаа хамгийн томд ордог аймаг юм. Аймгийн нутаг нь говь цөлийн мужид багтах бөгөөд дунджаар д.т.д. 1300-1600 м өндөрт оршино. Энд Алтайн нурууны үргэлжлэл Гурван сайхан, Сэврэй, Ноён богд, Номгон, Тост, Нэмэгт, Алтана уул, Гилбэнт зэрэг д.т.д. 3000 м хүртэл өндөр өргөгдсөн уул нурууд болон 100 гаруй км үргэлжилсэн Хонгорын элс, хэдэн 100 км өргөн Галба, Борзон, Зээмэг, Заг, Сүүжийн алдарт их говиуд бий.
Хадат, Нэмэгт, Зөөлөн, Энгэр бүлээн, Талхит зэрэг олон хүйтэн рашаан, Элгэн, Салхитын халуун рашаан устай.
Хөдөө талын хөрс нь зэс, тугалга, чулуун нүүрс, төмрийн хүдэр, гантиг, хайлуур жонш, цасан ба утаат болор зэрэг үнэт эрдэнийн баялаг арвинтай. Үүнд маш их дулаан гаргадаг Тавантолгойн чулуун нүүрс олон миллярд тонн нөөцтэй.
Амьтан ургамал
Ган халуунд тэсвэртэй, шим тэжээл сайтай, жижиг навчит тачир ургамал голлосон 250 гаруй төрлийн ургамалтай бөгөөд түүний дотор хунчир, алтан үндэс, дэгд, сэржмядаг зэрэг олон төрлийн эмийн ургамал элбэг. Хармаг, гоёо, цулхир зэрэг амтлаг ургамал, хайлс, заг, тоорой, жигд гэх мэт мод ургана.
Хар сүүлт, цагаан зээр, шилүүс, үнэг, хярс, туулай, дорго, суусар элбэг бөгөөд хулан, аргаль, мазаалай, янгир, хавтгай зэрэг ховор амьтад ч бий.
Тээвэр
Даланзадгад нисэх буудал (ZMDZ/DLZ) нь 1 шороон зурвастай бөгөөд Улаанбаатар руу байнгын нислэгтэй. Мөн хатуу хучилалтай засмал замаар Цогт-Овоо сумын төв, Дундговь аймгийн төв Мандалговийг дайран өдөрт хоёр удаа автобусаар хүн тээвэр үйлчилдэг.
Бэгзийн Явуухулан
Бэгзийн Явуухулан (1929 оны гуравдугаар сарын 15-нд Хантайшир уулын аймаг Отгонхайрхан уулын хошуу буюу өнөөгийн Завхан аймгийн Алдархаан суманд төрж, 1982 оны хоёрдугаар сарын 19-нд Улаанбаатарт нас барсан) нь XX зууны манлай их яруу найрагч байв. Залуучуудын үнэн, Улаанбаатарын мэдээ сонинд сурвалжлагч, хариуцлагатай эрхлэгч, МЗЭ-ийн хороонд яруу найргийн зөвлөлийн эрхлэгч, нарийн бичгийн дарга, мэргэжлийн зохиолчоор ажиллаж байсан. ХХ зууны Монголын яруу найрагт иргэний уянгын шинэ чиглэл бий болгосон төлөөлөгч. 1964 онд «Би хаана төрөв», «Сохор зоосны дууль», «Пионер», «Түлээчин», «Анхны цас» зохиолоороо Төрийн шагнал хүртжээ.
Өмнөговь аймаг
Хүн ам
Өмнөговь аймаг 2022 оны эцэст урьдчилсан байдлаар 71493 хүн амтай болж 2019 оны эцсийн хүн амын мэдээнээс 2.3 хувиар буюу 1591 хүнээр өслөө. Нийт хүн амын 50.2 хувь буюу 35885 эрэгтэйчүүд, 49.8 хувь буюу 35608 эмэгтэйчүүд эзлэж байна. Насны бүтцээр ангилвал 32.8 хувийг 0-14 насны хүүхэд, 52.8 хувийг 15-59 насны, 14.4 хувийг 60-с дээш насны хүн ам эзэлж байна. Өрхийн тоо урьдчилсан байдлаар 21989 болж өмнөх оноос 892 өрхөөр буюу 4.1 хувиар өссөн дүнтэй байна.
Бэгзийн Явуухулан
Намтар
Б.Явуухулан нь Завхан аймгийн Алдархаан суманд 1929 оны 3-р сарын 15-нд төрсөн. Тэрбээр 1945-1949 онд дүү Бэгзийн Мөнхөөгийн хамт Санхүүгийн техникум төгсөөд Архангай аймагт ажиллаж амьдрах болсон. Дүү Бэгзийн Монхоо, зохиолч Ц.Гайтав 3-лаа монгол гэрт 5 жил гаруй амьдарч байжээ. Санхүүгийн сургуулийн оюутан Б.Явуухулан 1949 онд анхны шүлгээ нийтлүүлснээс хойш 1950 онд “Бидний хүсэл”, 1952 онд “Цэнхэр мандлын тэнгэр дор” хэмээх хоёр ном хэвлүүлээд 1954 онд Москва хот дахь А.М.Горькийн нэрэмжит утга зохиолын дээд сургуульд, дүү Б.Монхоо нь Москва хот дахь Тимирязевийн ХАА-н Академид тус тус суралцахаар явсан. Дэлхийн утга зохиолын нэгэн их голомт болсон энэ сургуульд суралцсан жилүүд бол Б.Явуухулангийн уран бүтээлийн цэцэглэлтийн онцгой үе юм. Тэрээр 1959 онд Горькийн нэрэмжит утга зохиолын дээд сургуулийг Зөвлөлтийн нэрт яруу найрагч Лев Ошанины удирдлага дор төгсчээ. 1959 онд орос хэлээр хэвлэгдсэн “Лирика" /уянгын шүлэг/, монгол хэлээр хэвлэгдсэн “Мөнгөн хазаарын чимээ” номууд нь түүнийг яруу найргийн ертөнцөд утга уянгын онцгой содон найрагч орж ирснийг зарласан байна. Монголын эртний туульс, ардын урт дуу, үлгэр домог, уламжлалт яруу найргийн үр шимээр амалсан найрагч өрнө дахины утга зохиолын сонгодог өв уламжлалаас суралцах хүртэлх зам харгуй бол түүний яруу найргийн их нүүдэл байсан юм. 1964 онд Монгол Улсын Төрийн шагнал, 1979 онд Соёлын Гавьяат Зүтгэлтэн цол хүртжээ. Тэрээр 1982 онд ертөнцийн жамаар нас баржээ.
Өмнөговь аймаг
Боловсрол
Аймгийн хэмжээгээр 2020-2021 оны хичээлийн жилд ерөнхий боловсролын төрийн 22 сургууль үйл ажиллагаа явуулж байгаа бөгөөд 476 бүлэгт өдрийн ангийн 14134 сурагчид хамрагдан суралцаж байна. Энэ хичээлийн жилд аймгийн хэмжээнд 20 дотуур байранд 831 хүүхэд амьдарч байна.
Бэгзийн Явуухулан
Намтар
Гэргий Сүхбаатар аймгийн Баяндэлгэр сумын харьяат Жигжидийн Адьяа, ууган хүү Я.Энхээ /1950/, Я.Амар.
Өмнөговь аймаг
Эшлэл
Ангилал:Монголын аймаг
Бэгзийн Явуухулан
Уран бүтээлийн товчоон (товчхон)
<poem style="margin-left:3em;"> Зөвөөс болж зовсон амьдралын чинь зам дуусч Зөрж, хараалгасаар л яваад баатар чи орчлонг ОРХИНО. Харин тэгэхэд хаврын дэлхий амилан сэргэх мэт Хатан дэлхийд алдар чинь Амьдралаа эхэлнэ.
Б.Явуухулангийн зохиолууд
Б. Явуухулангийн уран бүтээлд түүний эхэн үеийн хайр сэтгэлийн шүлгүүд чухал байр эзэлнэ.
<poem style="margin-left:3em;"> Зорин ирэх амрагаа хүлээхэд Морин төвөргөөн зүрхнээ хоногшино Шөнийн чимээгүй гадаа налайн Унийн углуургаар саран гэрэлтэнэ
Өнчин дэрэн дээр нойр хулжсан Ухаангүй дурлалын урхинд байхад Мөнгөн хазаарын бүдэг чимээ Онгон зүрхийг цочоон баясгана.
Б. Явуухулангийн хайр сэтгэлийн уянгын шүлгүүд нь бүх цогцоороо бүсгүй хүнийг хайрлан дээдлэхүйн нэгэн их туульс мэт санагднам. Жинхэнэ яруу найрагчийн бүтээл бол эрээвэр хураавар бодол сэтгэгдэл, үйл явдлын тасархайнууд бус яруу сайхны түүх намтар утга агуулгын цогцлол байдаг нь ийм учиртай ажгуу.
Б. Явуухулан байгаль, эх нутаг, эцэг эх, хүмүүний ертөнц, ан амьтаныг энэрэх хайрлах үзэл санаагаа яруу найрагтаа нэвт шингээж үлдээсэн найрагч билээ. Түүний “Би хаана төрөө вэ”, “Алаг дэлхийд төрсөн минь учиртай”, “Одод усанд шумбадаг юм билээ”, “Гэрэлтэй газар дулаан”, “Миний араншин”, “Монголын дорнод тал”, “Тайхар чулуу” зэрэг олон шүлэг нь монгол уншигчдын хайр талархал, баяр бахархал, цээжнээ хоногших, сэтгэлээс ундрах уянга дууны оргих эх булаг мөн. Түүний “Би хаана төрөө вэ” хэмээх дууллыг монгол хүн бүр цээжээр уянгалуулан уншиж омог бахархлаа илэрхийлэх нь буй. <poem style="margin-left:3em;"> ...Цээлхэн дууны эгшгийг эзэгнэнхэн төрлөө би: Цэнхэр хадган дээрх мөнгөн аягатай сархданд Цээл сайхан эгшигтэй уртын дууны аянд Цэнгэх зовох хосолсон хүний хувь заяанд Цээлхэн дууны эгшгийг эзэгнэнхэн төрлөө би... Б. Явуухулан 1973 онд Ховд хотын цэцэрлэгт мод тарьжээ. Яруу найрагч өөрийн тарьсан модондоо зориулан бүүвэйн дуу зохиожээ. <poem style="margin-left:3em;"> ...Явуулын хүн дэргэд чинь ирж байг, Яахав намайг, тэд дурсан ярьж бай, Яруу найргийн мод, бүүвэй Явуухулангийн мод, бүүвэй! Хожим энэ мод тэнгэр баганадам өндөр болжээ. Явуугийн мод хэмээх нэрийг олж сүүдэрт нь залуу хос болзож, шүлэгчид яруу найргаа цуглаж уншдаг, Явуухуланг дурсан хундага өргөдөг болов. Яруу найргийн мод өөрийн түүх намтрыг бичсээр байна. Түүний адил Явуухулангийн найргийн утга уянга унших бүхий улам цэцэглэн навчилах мэт дэлгэрмүй.
Их найрагч Б. Явуухулангийн яруу найргийн өв дотор хамгийн хүндтэй байрыг эзлэх, хүчтэй шүлэг бол түүний “Тэхийн зогсоол” хэмээх дууль юм. 1969 онд бичсэн эл бүтээл нь монголын яруу найрагт төдийгүй, хүн төрөлхтөний яруу найргийн эрдэнэсийн алтан санд зүй ёсоор орох ёстой туурвил мөн.
Мэдээж энэ шүлэг яруу найрагчийн хувийн намтрын зурвас хэсэг юм. Үйл явдал хоёр шугамаар өрнөж байна. Эхнийх нь өвөлжөөний дулаан бууцнаас гарч нутаг сэлгэх гэж буй нүүдэлчин айл. Дараах нь орчлонгоос жам ёсоороо халих гэж буй янгирын тэх. Аль аль нь орчлонгийн явдал... <poem style="margin-left:3em;"> ...Төрсний эцэст үхнэ гэдэг Амьтны ёс оо! Төрсөн нутгаа орхиноо гэдэг Амаргүй даваа!... ...Орчлон хорвоогийн мөнхийн зүй тогтол. Өтөлсөн янгир насны туйлд хүрээд өөрийнхөө төрсөн ууландаа эхээс унасан газраа ирж буй сэтгэл догдолж нулимс унагам учрал тохиолтой анчин таарчээ. Амьдын хорвоогийн тавилан заяа, өнгөрүүлсэн амьдрал, ууж ундаалсан бэлчээрээ сүүлчийн удаа харж ертөнцийн жам ёсны оргил дээр зогсох янгир бол зүгээр нэг ан амьтан бус түүний цаана байгал ээж амьд ертөнц тэр аяараа буй ажгуу. Амьд амьтан, эх нутаг хоёр учран золгох, хагацан салах уулзвар дээр ертөнц оршином. Хэзээ нэгэн өдөр хүмүүнийг ч бас янгирын адил эцсийн зогсоол нь хүлээж байдаг билээ. Тэхийн зогсоолыг дурандаад өдөржин хорвоог бясалгаж буй анчин, янгирын тэхийг үргэж цочоохоос эмээн нүүдэлээ хойшлуулан хорвоогийн жам ёсонд сүсэглэж суугаа хот айлынхан. Энэ бүх үйл явдал, өдөр хоногууд, сэтгэлийн шимшрэлийг зүрхэн дундуураа гаргаж буй бяцхан хүү буюу яруу найрагчийн бага нас, нүүдэлчний амьдралын жаргал зовлон, эх нутаг хийгээд шүтэлцээт бүхий л юмсыг энэрэн нигүүлсэх соёл, орчлонгийн үнэт агшинуудын гэгээн судар энэ гэлтэй. Янгирыг жам ёсоороо хальсны маргааш өглөө нь хот айл ачаалан нүүдэллэж “Тэхийн зогсоол”-ыг эргэж харж “Төрсөн нутаг минь” хэмээн өөртөө хэлж буй төгсгөлд ирэхэд өр нимгэн хэний боловч хоолой зангирч, аньсага чийгтэнэ. Явуухулан бол эх орон, байгал дэлхийн гайхамшигт дуучин, ертөнц өөрийгөө дуулуулахаар илгээсэн “алтан гургалдай” буюу.
<poem style="margin-left:3em;"> Шүлэг минь-хүлэг минь, чи бид хоёр Шүүдэр мэлтрэн цэцэг уйлтал дуулах ёстой! Шүлэг минь-хүлэг минь, чи бид хоёр Сар мэлмэрэн хээр хонотол дуулах ёстой! ...хэмээн эхэлдэг энэ шүлэгтээ тэрбээр “хүлэг бид хоёрт дэлхийн дэвжээ хэрэгтэй” хэмээн шууд ил тодоор тунхагласан байдаг. Ийм учир бас байсан юм. Б. Явуухулангийн бүтээн туурвисан он жилүүд бол монголд социалист нийгмийн тогтолцоо оргил үедээ хүрсэн, нам засаг, Октябрийн хувьсгал, Ленин, Зөвлөлт улс, найрамдлыг магтан дуулахыг уран бүтээлчдээс шаарддаг тийм он жилүүд байлаа. Чухам ийм үед тэрбээр тэр цаг үеийн золиос болохгүйн тулд цөөн бус шүлгээ дээрх уриа шаардлагад нийцүүлэн зохиож, түүнийхээ шүхэр дор уянгын шүлгүүдээ бичиж байлаа. Утга зохиолын харилцаа ч тухайн социалист орнуудын хүрээнд болж, дэлхийн ихэнх оронд монголын утга зохиолыг мэдэхгүй байсан тэр үед “хүлэг бид хоёрт дэлхийн дэвжээ хэрэгтэй” гэсэн тунхаг бол гайхалтай содон, эр зоргийн дуулал байсан юм. Гэхдээ тэрбээр үзэл суртлын дарангуйлал, атаа жөтөө, утга зохиолын дайсануудаасаа хол байгаагүй, уран бүтээлчийн бүхий л саад бэрхшээл, зовлон гамшигийг туулсан бөлгөө.
Их найрагч Б. Явуухулан өөрийнхөө хүрэх ёстой оргилыг харж байсан юм. Дэлхийн хэмжээний яруу найрагч гэдгээ аль эрт мэдэрч, өөртөө төдийгүй Монголын яруу найргийг дэлхийн дэвжээнд гаргах их холын зорилго түүнд байсан юм. Их найрагч бээр сүүлийн жилүүддээ монголын зохиолчдын эвлэлд яруу найргийн зөвлөлийг тэргүүлж, залуу яруу найрагчдын клуб хичээлүүлж тэр үеийн яруу найргийн хорхойтон биднүүс түүнийг бишрэн дагаж “Явуу багш” хэмээн хүрээлсэн юм. Явуу багш бээр шүлгийг илүү, дутуу үггүй маш нарийн нягт, хөгжимлөг, айзам хэмнэл бүхий өө сэвгүй урлах ёстой гэж шаарддаг байсан бөгөөд яруу найргийн хамгийн гол зүйл бол дотоод сэтгэлийн дүрийг илэрхийлэх ёстой гэж үздэг байв. Яруу найраг бол үгийн урлаг учраас үгийг илүү ч үгүй дутуу ч үгүй байранд нь онож тавих ёстой гэдэг байлаа. Мөнөөх дээр дурдсан “Тэхийн зогсоол” бол яруу найргийн урлахуй хийгээд дүр бүтээхүйн гайхамшигт том сургууль бөлгөө.
Б. Явуухулангийн 1950-аад оны сүүл үеэс наяад оны эхэн үеийг хүртэл бичсэн шүлэг, дууль нь Монголын яруу найргийн XX зууны бүхий л ололтын охь байсан гэж үзэж болно. Түүний суралцсан багш нь монголоосоо ардын яруу найраг, Инжинаши, Гуларанс, Данзанравжаа, Нацагдорж байсан юм. Монголын уламжлалт яруу найргийн туурвил зүйн сонгодог өв уламжлал, дорнын намуун уянга, өрнө дахины яруу найраг дахь сэтгэлгээний чөлөөт хэв маяг Б. Явуухулангийн яруу найрагт тун гайхалтай найрсаж түүний яруу найргийн ертөнцийг баяжуулсан байна. Тэрбээр 1930-аад оны сүүл үеэс 1950-аад оны эхэн үе хүртэлх монголын яруу найраг хийгээд уран сайхны сэтгэлгээний хоосролын дараа, шинэ цагийн яруу найргийн туурвил, сэтгэлгээний чиг хандлагыг илэрхийлэгч нь болж гарч ирснээрээ цагийг эзэлсэн их дууч нь болсон юм.
Б. Явуухулан өөрөөсөө өмнөх бүхий л цаг үеийн монголын яруу найргийн ололт хийгээд өөрийн цаг үеийг эзлэн дагуулагч нь төдий бус өөрөөсөө хойших залгамжлах үеийн яруу найргийг бойжуулахад маш хүчтэй нөлөө үзүүлсэн яруу найрагч бөгөөд өдгөөгийн Монголын яруу найргийн гол төлөөлөгчид болох Ш. Сүрэнжав, З. Дорж, Д. Цоодол, Б. Лхагвасүрэн Д. Нямсүрэн, О. Дашбалбар нар бол түүний шууд үргэлжлэл юм.
Эдүгээ XXI зууны монголын яруу найрагт хамгийн их нөлөөтэй байгаа Д. Нямсүрэн, О. Дашбалбар нараас суралцагч залуус тэдний өмнөх Б.Явуухулантай заавал ч үгүй холбогдох тавилантай ажгуу.
Б. Явуухулангийн яруу найраг нь урлан туурвихуйн томоохон дэг сургууль, яруусал төгс уянгалахуйн гайхамшигт үлгэр, дотоод сэтгэлийн гэрэл цацарсан дуулал юм. Тэрбээр монгол хэлний шүлэглэл зүйн дээд боломжийг төгс эзэмшсэн урлахуйн ухааны инжаан, шүлгээр аялгуу эгшиг бүтээхүйн их туурвигч бөлгөө.
XX зууны монголын сод яруу найрагч Бэгзийн Явуухулангийн зүрх 1982 оны өвөл гэнэт 53 насандаа зогссож монголын уран зохиолд хүнд гарз тохиолдсон юм. Алтан өлгий дэх шарилын хавтан дээр “Алаг дэлхийд төрсөн минь учиртай” хэмээх шүлгийн мөрийг нь сийлсэн бөгөөд харин “хүлэг минь шүлэг минь чи бидэн хоёрт дэлхийн дэвжээ хэрэгтэй” хэмээх зорилтоо хойчийнхондоо даатган үлдээсэн юм.
Цахим холбоос
Ангилал:Википедиа:Онцлох өгүүлэл  Ангилал:Монголын зохиолч Ангилал:Монголын яруу найрагч Ангилал:Сурвалжлагч Ангилал:XX зууны манлай Ангилал:Монгол Улсын Төрийн шагналтан Ангилал:Монгол улсын соёлын гавьяат зүтгэлтэн Ангилал:Монголын Зохиолчдын Эвлэлийн шагналтан Ангилал:М. Горькийн нэрэмжит утга зохиолын дээд сургуулийн төгсөгч Ангилал:Алдархааны хүн Ангилал:Завханыхан Ангилал:Монголчууд Ангилал:1929 онд төрсөн Ангилал:1982 онд өнгөрсөн
Монгол Улсын аймгууд
Монгол Улсын аймгуудын жагсаалт:
! Ангилал:Засаг захиргааны нэгжийн жагсаалт
Пит Маравич
Питер Пресс Маравич (Peter Press Maravich; * 1947 оны зургадугаар сарын 22, Пенсильвани, Аликвиппа; † 1988 оны нэгдүгээр сарын 5, Калифорни, Пасадина) — Америкийн нэртэй сагсан бөмбөгчин байв.
Замнал
Луизиана мужаас тоглолт бүрт 44.2 нийт 3,667 оноо авсан Үндэсний коллежийн АШТ-ий түүхэн мэргэн бууч, НБА-гийн «Атланта Хокс», «Нью-Орлеан/Юта Жаз» болон «Бостон Селтиксийн» алдаршсан Маравич 1980 онд зодог тайлсан агаад Сагсан бөмбөгийн алдрын танхимд хамгийн залуудаа заларсан байдаг.
1977 онд 31.1 оноо дунджилахдаа 13 удаа 40 ба түүнээс дээш оноо авч, улмаар «Нью-Йорк Никсийн» эсрэг хувийн дээд 68 оноогоо авч гялалзсан Маравич улирлын онооны аварга болсон.
Маравич 1988 оны нэгдүгээр сарын 5-нд зүрхний дутагдалаар өөд болжээ.
Гадны холбоос
Ангилал:Бүх оддын тоглолтонд оролцогч Ангилал:НБА-гийн тоглогч Ангилал:АНУ-ын сагсан бөмбөгчин Ангилал:Сагсан бөмбөгийн холбон тоглогч Ангилал:Сагсан бөмбөгийн шидэгч-хамгаалагч Ангилал:Атланта Хокс багийн тоглогч Ангилал:Бостон Селтикс багийн тоглогч Ангилал:Юта Жаз багийн тоглогч Ангилал:Сагсан бөмбөгийн алдрын танхимын гишүүн Ангилал:Америкчууд Ангилал:1947 онд төрсөн Ангилал:1988 онд өнгөрсөн
Пирелли
Пирелли нь италийн дугуй үйлдвэрлэгч болоод урьдны кабель үйлдвэрлэгч компани бөгөөд төв байр нь Милан хотод байдаг. Тус компани нь 2013 оны байдлаар нийт 37.979 ажилчидтайгаар 6,1 тэрбум евроны орлоготой ажилласан байна. 2015 оны 3-р сарын 25-нд хятадын China National Chemical корпорацид харьяалагдах болсноо мэдэгдсэн байна.
Дугуй (резин)
1981 онд Пирелли дэлхий даяар 1,95 тэрбум америк долларын эргэлтийн хөрөнгөтэй байсан нь дэлхийн зах зээлийн 6,5 хувийг эзэлж байжээ. 1985 онд үйлдвэрлэлтийнхээ үйл ажиллагааг шинээр эмхтгэн цэгцэлсэн. Анх 1872 онд үүсгэсэн компанийн төв байр нь Милан хотын захад байршилтай байсан бол одоо нүүн хотын төвд байрших болжээ. Хотын төвд үйлдвэрлэл явуулах талбайн дутагдлаас болон төвийн байраа шинэ технологи ба судалгааны төв болгон, харин үйлдвэрлэлтээ эндээс гаргажээ. Үүний хүрээнд германы Бройберг хотод байx үйлдвэрийн газраа бүх төрлийн автомашины дугуйны үндсэн үйлдвэрлэлт болон хөгжүүлэлтийн төв болгосон байна.
1986 онд Пирелли германы Метцелер компанийг өөртөө нэгтгэн авч эндээ зөвхөн мотоциклын дугуй үйлдвэрлэх болов. 1988 онд Нэгдсэн Улсын дугуйн үйлдвэрлэгч Армстронг компанийг авч үйл ажиллагаагаа хойд америкийн зах зээл рүү өргөтгөсөн байна. 1991 онд Шведийн концерн Треллеборг АБ-тай хамтран ажиллах болсноор хөдөө аж ахуйн тээврийн хэрэгслийн дугуйны үйлдвэрлэлтээр өргөжүүлсэн бөгөөд сүүлд 2001 онд тус салбарыг бүхэлд нь өөрийн болгон авч Пирелли хөдөө аж ахуйн тээврийн хэрэгслийн дугуй маркийн нэрээр лицензийг эзэмшиж байна.
2010-11 оны Германы Бундеслиг
2010-11 оны Германы Бундеслиг (2010–11 Fußball-Bundesliga) нь 48 дахь удаагаа зохиогдож буй Германы хөлбөмбөгийн тэргүүн лигийн ээлжит тэмцээн юм. Тэмцээн 2010 оны 8 сарын 21-нд эхэлсэн бөгөөд 2011 оны 5 сарын 14-нийг хүртэл үргэлжилнэ. Өвлийн улирал тааруулан 2010 оны 12 сарын 18-наас 2011 оны 1 сарын 15-ны хооронд түр завсарлах хуваарьтай юм. Аварга цолыг хамгаалан Бавари Мюнхен баг тоглож буй. Лигийн энэ улирлын логог шинэчилсэн билээ.
Пирелли
Дугуй (резин)
1990 оноос 1993 оны хооронд Пирелли германы Континентал хувьцаат компанийг авах оролдлого хийлээ. Континентал ХК нэгдэхгүйн төлөө зүтгэсээр, германы Дойче Банкны ачаар цөөнхийн хаалт хийлгэсэн болон Пиреллигийн удаан хугацааны туршид хийсэн оролдлогын эцэст төлбөрийн чадваргүй болсноор нэгтгэн авч чадсангүй.
2010-11 оны Германы Бундеслиг
Боруссиа Дортмунд 2011 оны дөрөвдүгээр сарын 30-нд лиг өндөрлөхөөс хоёр тоглолтын өмнө долоо дахь удаагаа Бундеслигт түрүүлэх болзлоо Нюрнберг багийг хожин хангасан юм.
Пирелли
Спорт
Пирелли нь 1995 оноос эхлэн Италийн хөлбөмбөгийн клуб Интер Миланы үндсэн спонсорлогч нь болсон. Түүнээс гадна ФИМ-с зохион явуулдаг Супербайкын дэлхийн шалгаруулах тэмцээн, ФИА-ы Раллигийн дэлхийн аварга шалгаруулах тэмцээнүүдэд нэгэн ижил стандартын дугуйнуудыг нийлүүллдэг. Мөн түүнчлэн Пирелли концерн нь 2011 оноос хойш Формула-1 ба GP2 цуврал уралдаануудад нэгдсэн сатандарт дугуйнууд нийлүүлж байна.
Эшлэл
Ангилал:Автомашины эд анги нийлүүлэгч Ангилал:Дугуй үйлдвэрлэгч Ангилал:Маркийн нэр Ангилал:Миланы үйлдвэрлэгч аж ахуйн нэгж Ангилал:Урьдын хөрөнгийн биржид бүртгэлтэй аж ахуйн нэгж Ангилал:Италийн цаг үйлдвэрлэгч Ангилал:1872 онд үүсгэн байгуулагдсан
2010-11 оны Германы Бундеслиг
Багуудын мэдээлэл
Бохум болон Херта багууд өмнөх улиралд сүүлийн хоёр байр эзэлсэн тул доод лиг рүү унасан байна. «Бохумын» хувьд ийн доош унасанаар зургаа дахь тохиолдол болж байгаа бол «Герта» 13 жилийн дараа унаж буй хэрэг юм.
Унасан багуудын орыг нөхөж 2009–10 оны улирлын хоёрдугаар Бундеслигийн аварга Кайзерслаутерн, мөн хоёрдугаар байраар шалгарсан Санкт-Паули багууд дэвшсэн. «Кайзерслаутерн» багийн хувьд Бундеслигт дөрөв, «Паули» найман жилийн дараа тус тус дэвшиж байгаа ажээ.
Плей-оффын шатнанд Нюрнберг баг Аугсбург багийг 3-0 харьцаагаар хожин дэвшиж Бундеслигт өрсөлдөх эрхээ олж авчээ.
2009-10 болон 2005-06 оны улирлуудад хуучин Зүүн Германы ямар нэгэн төлөөлөл баг оролцоогүй бол энэ удаад хоёр Германы нэгдлээс хойхи гурав дахь удаагийн тохиолдол болж байгаа юм.
Байрлал болон цэнгэлдэх хүрээлэнгүүд
Тэмдэглэл:
Бие бүрэлдэхүүн болон ивээн тэтгэгчид
Германы спорт хэрэгсэл үйлдвэрлэгч Адидас үйлдвэрийн "Адидас Жабулани Торфабрик" нэртэй бөмбөгөөр энэ улирлын туршид тоглох төлөвтэй байгаа ажээ.
Плей-оффын шат
Энэ удаагийн Бундеслигээр 16 дугаар байраар шалгарсан баг 2010–11 оны улирлаар хоёрдугаар Бундеслиг буюу доод дивизийн гуравдугаар байраар шалгарсан багтай плей-оффын шатны тоглолт хийх ёстой. Плей-оффын шатанд хоёр тоглолт хийж нийлбэр дүнгээр ялагч нь тодорч 2011–12 оны Бундеслигт өрсөлдөх эрхээ олж авах учиртай.
Гоолын тоогоор тэргүүлэгчид
''Эх сурвалж: kicker
Гоолын дамжуулалтаар тэргүүлэгчид
''Эх сурвалж: kicker
Борис Резухин
Борис Петрович Резухин (1886 оны 3-р сарын 6-нд төрсөн — 1921 оны 8 сарын 16) — Оросын Хаант Улсын армийн хошууч генерал (1920), дэлхийн I, Оросын иргэний дайнд Цагаантны хөдөлгөөний талд оролцогч. Тэрээр цэргийн ахмад цолтой офицерын гэрт төрсөн бөгөөд Ярослав дахь цэргийн сургууль болон Елисаветградын морин цэргийн сургуульд сурч төгссөн байна. 1907 онд 1-р Аргуны цэргийн ангид офицер байсан. 1911 оноос зуутын удирдагч. Дэлхийн нэгдүгээр дайны үед 1-р Верхнеудинскийн цэргийн ангид зуутыг удирдаж байгаад Иргэний дайны үед атаман Г.Семёновын цэргэд нэгдэн оржээ.
Тэрбээр Азийн морин дивизийн командлагчийн орлогч бөгөөд 2-р морин бригадын захирагч байсан. 1921 оны 02 дугаар сард Нийслэл хүрээг гамингаас чөлөөлөх тулалдаанд Азийн морин дивизийн орлогчоор оролцжээ. Нийслэл хүрээг чөлөөлсөн ялалтын дараа Богд хаан Резухинд чин ван цолыг шагнасан. Барон Унгерны Зөвлөлт Холбоот Улс руу хийсэн аян дайнд тэргүүн болон баруун жигүүрийн чиглэлээр давшилт хийжээ. Түүний командалсан Азийн морин дивизийн 2-р морин бригад Верхнеудинскийн чиглэлээр давшилт хийсэн боловч давуу хүчтэй Улаан арми болон Алс Дорнодын Бүгд Найрамдах Улсын Ардын армийн цэрэг, улаан партизаны хүчинд шахагдан Монгол руу ухран орж, Бароны командалсан Азийн морин дивизийн гол хүчтэй нэгдсэн байна. Азийн морин дивизийн хамт Дух нарсны тулалдаан, Гуртын тавилангийн тулалдаан болон бусад тулалдаанд оролцож, Хорлоогийн Чойбалсангийн командалсан Баруун замын Ардын журамт цэрэг ба А.Нейманы командалсан Улаан армийн Монгол дах аялан байлдах цэрэгтэй тулалдаж явжээ. Хурандаа Михаил Торновскийн дуртгалд өгүүлсэнээр Барон Унгерн фон Штернберг Урианхайн хотгорруу ухрахаар шийдсэний дараа түүнийг эсрэгээр Манжуур руу явах хүсэлтэй байсан хурандаа Хоботов тэргүүтэй офицерүүдын зохион байгуулсан хуйвалдааны золиос болж 1921 оны 8-р сарын 16-ны шөнө Сэлэнгийн эрэгт буудалласан 2 -р морин бригадын хээрийн отогт өөрийн цэргүүддэ алуулсан гэдэг.
Мөн үзэх
Ангилал:Оросын Хаант Улсын хошууч генерал Ангилал:Олноо Өргөгдсөн Монгол Улсын хүн Ангилал:19-р зуунд төрсөн Ангилал:1921 онд өнгөрсөн
Сан Хосе
Сан Хосе нэрээр:
Хүн:
Суурин:
🇦🇷 Аргентин:
2013 оны хөнгөн атлетикийн дэлхийн аварга шалгаруулах тэмцээн – Эрэгтэйчүүдийн арван төрөлт
2013 оны хөнгөн атлетикийн дэлхийн аварга шалгаруулах тэмцээний Эрэгтэйчүүдийн арван төрөлт Лужники цэнгэлдэх хүрээлэнд 2013 оны 8 сарын 10-11-ний хооронд явагдана.
Бажууна
Бажууна - (Rheum nanum), (Ревень низкий)
Ургамлын тайлбар
Богино иш бүхий олон наст ургамал. Дугуй хэлбэрт 2-3 ширхэг навчтай, тэдгээр нь ахархан бариулаар иштэйгээ холбогдоно. Навчны илтэс бие биеийг ер халхлахгүйгээр газар дээр дэлгэгдсэн бөгөөд улаан ногоон өнгөтэй. Саглагар баг цэцэг болон бөөгнөрсөн улаан хүрэн өнгийн цэцгүүдтэй. Цэцэглэлтийн дараа ишний оройд далавчит олон тооны жимс үүсгэнэ. Иш навчаа өвөл гөвж унагана. Ганг сайн тэсвэрлэнэ. Алс явсан махлаг бүдүүн үндэс, үндэслэг иштэй.
Тархалт
Уул толгодын чулуурхаг хуурай энгэр, хөтөл, чулуутай тал ааргийн хоорондын хайрга болон гуу жалга дагаж энд тэнд ургана.
Гадаад холбоос
Ангилал:Монгол оронд ургадаг ургамлууд Ангилал:Ургамал
Орчин цагийн алдарт генералууд
Дундад зуунаас хойш, өнөө үеийг хүртэлх хугацаанд нэр алдараа мандуулж, түүхэнд нэрээ мөнхлүүлсэн жанжин, хаадын бүрэн бус жагсаалт. Нэмэлт мэдээллийг Алдарт жанждын жагсаалтаас харж болно.
Орос
thumb|200px|right|Их Петр
Лалын орнууд
Ангилал:Зэвсэгт хүчний удирдагчдын жагсаалт Ангилал:Хүмүүсийн жагсаалт
Хаш
Хаш гэдэг бол газрын гүний чулуулаг бөгөөд ихэвчлэн гүн ногоон өнгөтэй байдаг. Хаш чулуугаар монголчууд эрт дээр үеэс хөөрөг хийж ирсэн бөгөөд уг чулуугаар хийсэн хөөрөг маш үнэтэйд тооцогддог.
Ангилал:Хувирмал чулуулаг Ангилал:Гоёлын чулуу
2013 оны хөнгөн атлетикийн дэлхийн аварга шалгаруулах тэмцээн – Эмэгтэйчүүдийн долоон төрөлт
2013 оны хөнгөн атлетикийн дэлхийн аварга шалгаруулах тэмцээний Эмэгтэйчүүдийн долоон төрөлт Лужники цэнгэлдэх хүрээлэнд 2013 оны 8 сарын 12-13-ны хооронд явагдана.
Миний хөрш чөтгөр
Монголын хошин урлагийн Х ТҮЦ уран бүтээлийн нэгдлийн бүтээсэн Миний хөрш чөтгөр хэмээх уран сайхны кино 2009 оны хавар анх үзэгчдэд хүрч байв.
Гол дүрд
Ангилал:2009 оны кино Ангилал:21-р зууны монгол кино Ангилал:Уран сайхны кино
Ольжан
Өмнөд Солонгост 2001 онд үүсээд солонгос давалгааны хүчээр олон улсад танигдсан «ольжан» (얼짱, Ulzzang — үсэгчлэн галиглавал ол-жжанг, монг. маш царайлаг) хэмээх солонгос үг байдаг. Хамгийн хөөрхөн, онцгой царайлаг өсвөр насныхныг хэлж байгаа юм. Царай буюу «ольгүль» (얼굴), шилдэг буюу «чан» (짱) гэсэн хоёр үгийг холбон бүтжээ.
Охид багачууд өөрийн зургийг дарж («хадүри») интернэтэд тавьдаг. Эрэгтэй ольжан ч бас таарна. Сайвольд (Cyworld) мэтийн цахим сүлжээ сайтад олон хүнд шагшигдах юм уу, сургуульдаа хөөрхөн царайгаараа бишрэгдэх нь ольжан болсны шинж гэнэ. Ихэнхи ольжангууд жүжиглэх, дуулах, загвар өмсөх чиглэлээр ажиллах юм уу телевизээр гарч, сэтгүүлд зургаа авахуулсан байдаг.
Үүний адилаар сайхан биетэй нэгнийг «мумжан» (몸짱, Momzzang) гэдэг болж байгаа.
Лавлах бичиг
Ангилал:Өмнөд Солонгосын соёл Ангилал:Солонгос үг хэллэг
Шаравын Болд
Билгүүн Шаравын Болд нь Монголын эмч, эрдэмтэн юм.
Намтар
Тэрээр 1987-1993 онуудад АУИС-д суралцаж, уламжлалт анагаах ухааны их эмчийн мэргэжил эзэмшсэн.
1993-2000 онд ЭМЯ-нд уламжлалт анагаах ухааны болон хувийн хэвшлийн эрүүл мэндийн байгууллагуудын асуудал хариуцсан мэргэжилтнээр, 2000 онд ЭМЯ-ны Тамгын хэлтсийн даргаар тус тус ажиллаж байгаад 2001 оны 10 дугаар сараас 2006 оны 10 дугаар сар хүртэл ЭМЯ-ны харъяа Монгол-Солонгосын дорнын анагаах ухааны төвийн захирлаар томилогдон ажиллажээ. Одоо “Ач” Анагаах ухааны их сургуулийн эрдэм шинжилгээ, гадаад харилцаа эрхэлсэн дэд захирлаар ажилладаг. Улсад нийтдээ 27 жил ажиллаж байна.
2004-2005 онд ЭМЯ-ны харъяа Академич Т.Шагдарсүрэнгийн нэрэмжит Анагаах ухааны хүрээлэнгийн эрдэмтэн нарийн бичгийн даргын албыг хашиж байв.
Эрдмийн зэрэг цол
1998 онд Анагаах ухааны боловсролын докторын зэрэг (Ph.D), 2005 онд Анагаахын шинжлэх ухааны доктор (DSc), 2006 онд дэд профессор, 2007 онд Монголын Анагаах Ухааны Академийн гишүүн, 2009 онд профессор 2011 онд ШУА-ийн гишүүн, академич цол хүртсэн.
Бүтээлүүд
Бүтээл: Нийт 500 шахам бүтээлтэй. Үүнээс:
60 шахам ном, сурах бичиг: 18 нь гадаадад буюу гадаад хэлээр хэвлэгджээ  (англи хэлээр 10, япон хэлээр 1, төвөд, монгол хэлээр 6, монгол бичгээр 1 ном)
300 гаруй эрдэм шинжилгээний өгүүлэл, илтгэл
30 гаруй өгүүлэл нь англи, хятад, япон, солонгос хэлээр хэвлэгдсэн.
Удирдсан эрдмийн ажил:
5 судлаачийн АУ-ны докторын (Ph.D)
30 гаруй судлаачийн магистрийн ажил
Бусад:
Стандарт – 9
Санал, зөвлөмж, хөтөлбөр – 18
Төсөл – 5
Ангилал:Монголын эмч
Оготно
Оготно нь хулганатай төстэй жижиг мэрэгч ба арай богино үсэрхэг сүүлтэй, бөөрөнхийдүү толгой, жижиг нүд, чихтэй юм. Нийт 155 зүйлийн оготно бий.
Оготно нь Европ, Ази, Хойд Африк, Хойд Америк болон тундрын бүсэд амьдарна. Тэд 3-6 сар амьдрах ба ховр тохиолдолд 1 жил амьдардаг. Хамгийн урт тохиолдол 18 сар байв.
Идэш тэжээл
Оготно нь ургамлын үр, болцуу, үндэс, холтос, шилмүүс болон өвс, хорхой шавьжаар хооллодог.
Махчин амьтад
Суусар, илбэнх, шар шувуу, харцага, үнэг, хярс, могой, үен гэх мэт амьтад оготно барьж иднэ.
Гадаад холбоос
Ангилал:Хөхтөн амьтан
Линц
Линц (Linz) — Австри улсын Дээд Австри мужийн төв, 193,486 хүн оршин сууж байгаа хот.
Зураг
1000px|center
Цахим холбоос
Ангилал:Австрийн хот Ангилал:Дээд Австрийн коммун Ангилал:Австрийн онцгой статустай хот Ангилал:Австрийн их сургуулийн хот  Ангилал:Австрийн мужийн нийслэл Ангилал:Дээд Австрийн суурин Ангилал:Австрийн дүүрэг Ангилал:Австрийн дүүргийн төв Ангилал:Австрийн урьдын нийслэл Ангилал:Дунай мөрний суурин Ангилал:Дотоодын боомттой суурин Ангилал:Траун голын суурин
Самари
Самари (Samarium; Самарскит гэх эрдсийн нэрээр нэрлэгдсэн энэ эрдсийг германы эрдэс судлаач Хайнриx Розе оросын уул уурхайн инженер Василий Самарский-Быховецын нэрээр нэрлэжээ ) нь Sm химийн тэмдэглэгээтэй атомын дугаар 62 бүхий химийн элемент юм. Самари нь бусад лантаноидын бүлгийн элементүүдтэй адил гялтганасан мөнгөлөг өнгөтэй газрын ховор элемент элемент. Мөн түүнчлэн самари нь байгальд цэврээрээ байдаг хамгийн анхны хүний нэрээр нэрлэгдсэн элемент юм.
Эшлэл
Ангилал:6-р үеийн элемент
1912 он
(MCMXII) Аргын тооллоор Нэгэн мянга есөн зуун арванхоёрдугаар оны усан хулгана жил. Анно Домини гэж тоолдог болсноос хойш хоёр дахь мянганы 912-р он, 20-р зууны 12 дахь жил, 1910-аад он гэж тоолбол гурав дахь жил.
Нобелийн шагналтнууд
Шведийн эзэн хааны дэргэдэх Нобелийн хорооноос дараах хүмүүст Нобелийн шагнал олгохоор болжээ. Гэрэлт цамхаг, шаазан шатаах үйлдвэрт автомат уурын хөдөлгүүрийг зохион бүтээснийх нь төлөө Шведийн зохион бүтээгч Густаф Даленд физикийн шагналыг олгохоор болжээ. Харин синтетик материалыг урвалаар гаргаж авсан Францын химич Виктор Гринярд, Гидрогенийн судалгаанд нь үндэслэн Францын химич Поль Сабатье нарт хуваан олгосон юм. Эрхтэн шилжүүлж суулгах суудалгаанд онцгой амжилт гаргасныг нь үнэлэн Францын биологич Алекси Каррельд эрүүл мэндийн салбарын шагналыг олгожээ. Герман хэл дээрх зохиол бүтээлийг дэлхий дахинд таниуцл, уран зохиолын салбарт гавьяа байгуулсныг нь үнэлэн Германы зохиолч Герхарт Хауптманнд уран зохиолын салбарын шагналыг олгосон байна. Нобелийн хамгийн нэр хүндтэй шагнал гэгдэх энхтайвны шагналыг Карнегигийн олон улсын энхтайвны хүрээлэнг үүсгэн байгуулсных нь төлөө Элиху Рүүтэд тус шагналыг олгожээ. Ингэснээр энэ удаагийн Нобелийн шагналын гурвыг нь Францчууд хүртэж Францын шинжлэх ухааны салбар хэрхэн өсөн дэвжиж байгааг дэлхий нийтэд таниулсан юм. Нобелийн шагналтнуудыг дор танилцуулъя.
Гадаад холбоос
#
South Park
South Park (Өмнөд парк) нь Америкийн цуврал хүүхэлдэйн сериал юм. Эхний анги нь 1997 оны 8 сарын 13-нд дэлгэцнээ гарсан.
Ангилал:АНУ-ын телевизийн цуврал Ангилал:1990-ээд оны телевизийн цуврал кино Ангилал:2000-аад оны телевизийн цуврал кино Ангилал:2010-аад оны телевизийн цуврал кино Ангилал:Инээдмийн телевизийн цуврал кино
Том Круз
Томас Круз Мэйпотер IV (Thomas Cruise Mapother IV, 1962 оны долоодугаар сарын 3-нд төрсөн) буюу Том Круз (Tom Cruise) нь Америкийн жүжигчин продюсер юм. Тэрээр Оскарт гурван удаа нэр дэвшиж байсан ба Алтан бөмбөрцөг шагналын эзнээр гурван удаа тодорч байв.
Уран бүтээлийн замнал
Круз кино жүжигчний гараагаа Фрэнсис Форд Копполагийн Харь хүмүүс хэмээх 1999 оны бүтээлд Мэтт Диллон, Патрик Суэйзи нарын хамт туслах дүрээр эхлүүлж байсан ба анхны гол дүрээ тухайн оны Пол Брикманы Аюултай бизнес кинонд бүтээж байв. Түүний дараа тэнгисийн цэргийн баатарлаг нисгэгчийн дүрийг 1986 онд Тони Скоттын Мэргэн буудагч кинонд бүтээж багагүй амжилтыг олсон ба үргэлжлүүлэн тусгай ажилтан Итан Хантын дүрийг Брайан Де Пальмагийн Биелэгдэшгүй даалгавар цуврал кинонд 1990, 2000 болон 2010 оны эхүүдэд тоглож онцгой амжилт үзүүлсэн байна. Түүнчлэн үзэгчдийн сэтгэлд тод үлдсэн бүтээлүүдээс нь дурдвал Барри Левинсоны Борооны хүн (1988) кинонд Рэймонд Бэббитийн (Дастин Хоффман) дүү Чарли Бэббитийн дүрийг, Тони Скоттын Аянгат өдрүүд (1990) кинонд Николь Кидманы хамт, Роб Райнерийн Мартаж боломгүй залуус (1992) кинонд Жек Николсон, Деми Мур нарын хамт, Кэмерон Кроугийн Жерри Магуайр (1996) кинонд Кьюба Гудинг, Рене Зеллвегер нарын хамт, Пол Томас Андерсоны Магнолиа (1999) кинонд Жулианна Мур, Уильям Мэйси нарын хамт, Кэмерон Кроугийн Өнгөгүй тэнгэр (2001) кинонд Пенелопа Крус, Жэйсон Ли, Курт Рассел, Камерон Диас нарын хамт, Стивен Спилбергийн Тэрс үзэлтэн (2002) кинонд Макс фон Сюдов, Колин Фаррел, Саманта Мортон нарын хамт, Эдвард Цвикийн Сүүлчийн самурай (2003) кинонд Кэн Ватанабэгийн хамт, Майкл Манны Хамсаатан (2004) кинонд Жэйми Фокс, Марк Руффало, Жада Пинкетт Смит нарын хамт, Стивен Спилбергийн Дэлхийн дайн (2005) кинонд тус тус тоглосон билээ.
Хувийн амьдрал
Круз жүжигчин Мими Рожерстой 1987 оны тавдугаар сарын 9-нд гэрлэж, 1990 оны хоёрдугаар сарын 4-нд салсан бол хоёр дахь эхнэр Николь Кидман Аянгат өдрүүд кинонд тоглох үеэрээ дотно харилцаатай болсон ба 1990 оны арванхоёрдугаар сарын 24-нд гэрлэж Рон Ховардын 1992 оны бүтээл Буйд холын газар, Стэнли Кубрикийн 1999 оны Нүдээ ань кинонуудад тоглосон билээ. Тэд Изабелл Жэйн (1992 оны арванхоёрдугаар сард төрсөн) болон Коннор Антони (1995 оны тавдугаар сард төрсөн) нарын хоёр хүүхэд үрчилж байв. Харин тэд 2001 оны хоёрдугаар сард гэр бүлээ цуцлуулсан бөгөөд энэ үед Кидман гурван сартай жирэмсэн байсан ч зулбасан гэдэг.
Круз Өнгөгүй тэнгэр кинонд хамтран тоглогч жүжигчин Пенелопа Крустой 2001 оноос эхлэн дотно харилцаатай болсон ба 2004 онд салсан ба улмаар 2005 оны дөрөвдүгээр сараас эхлэн жүжигчин Кэти Холмстой хамтран амьдрах болж улмаар 2006 оны арваннэгдүгээр сарын 18-нд хосууд Италид сүр дуулиантайгаар хуримласан юм. . Тэдний охин Сури нь 2006 оны дөрөвдүгээр сард мэндэлжээ.
Шагнал
Оливер Стоуны 1989 оны бүтээл Долоодугаар сарын 14-нд төрсөн хүн кинонд Вьетнамын дайнд оролцож шархадсан дайнгүйн үзэлтэн Рон Ковикийн дүрээрээ, 1996 онд Жерри Магуайр кинонд спортын сэтгүүлч Жерри Магуайрын дүрээр, 1999 онд Магнолиа кинонд Фрэнк Мэкигийн дүрээр тус тус Алтан бөмбөрцөг шагналын Шилдэг эрэгтэй гол дүрийн номинацид ялагч болж байв. Харин дээр дурдсан кинонуудын дүрээрээ Оскарын шагналд нэр дэвшиж байжээ.
Юнайтед Артист
2005 оноос Круз Пола Вагнерын хамт Юнайтед Артист кино студийг удирдаж буй.
Алдар нэр
1990, 1991 болон 1997 онуудад People сэтгүүлээс дэлхийн хамгийн сайхан 50 хүмүүсийн нэгээр Крузийг нэрлэж байв. 1995 онд Empire сэтгүүлээс кино ертөнцийн түүхэн дэх 100 хүсэмжит одоор нэрлэсэн бол хоёр жилийн дараа бүх цаг үеийн шилдэг 5 кино одын нэгээр нэрлэжээ. Холливудын хамгийн нөлөө бүхий жүжигчинээр 2006 оны наймдугаар сард тодорч түүнээс хойш олон олон номинациар дэлхий дахинд нэр нь түгэж байв.
Эшлэл
Ангилал:АНУ-ын кино жүжигчин Ангилал:Киноны продюсер Ангилал:Саиентологийн хүн Ангилал:Алтан бөмбөрцөг шагналтан Ангилал:Пүсанийн хүндэт иргэн Ангилал:Нью-Йоркийн хүн Ангилал:Америкчууд Ангилал:1962 онд төрсөн
Герд фон Рундштедт
Ангилал:1875 онд төрсөн Ангилал:1953 онд өнгөрсөн Ангилал:Дэлхийн хоёрдугаар дайны хүн Ангилал:Германы генерал Ангилал:Вермахтын генерал Ангилал:Дэлхийн хоёрдугаар дайн Ангилал:Германчууд
Федор фон Бок
Федор фон Бок (Fedor von Bock, 1880 оны 12 сарын 3 – 1945 оны 5 сарын 4) нь Германы фельдмаршал, Дэлхийн хоёрдугаар дайны үеийн Германы армийн зүтгэлтэн юм.
Эшлэл
Ангилал:1880 онд төрсөн Ангилал:1945 онд өнгөрсөн Ангилал:Германы генерал Ангилал:Вермахтын генерал Ангилал:Дэлхийн хоёрдугаар дайн Ангилал:Германчууд
Хүч
Физикт хүч нь масс бүхий бие хурдсахад нөлөөлдөг. Түлхэх, өргөх, татах зэргээр хүч үйлчилж болно. Биеийн хурдатгал нь түүнд үйлчилж буй бүх хүчний вектор нийлбэрээс шууд хамаардаг (үүнийг тэнцүү үйлчлэгч хүч эсвэл дүгнэгч хүч гэдэг). Том хэмжээтэй биесийг эргэлдэх, деформацад орох эсвэл түүн дээрх даралт ихсэх зэрэгийн шалтгаан нь хүч байж болно. Эргэлдэх үзэгдэлийг хүчний моментоор тодорхойлдог бол харин деформац болон даралтыг хүчний үүсгэсэн хүчлэгээр тодорхойлж болно.
Биед үйлчилж буй тэнцүү үйлчлэгч хүч нь математикийн хувьд тухайн биеийн импульсын моментын хугацаанаас хамаарсан өөрлөлттэй тэнцүү байдаг. Импульсын момент нь вектор хэмжигдэхүүн (чиглэл болон хэмжээ бүхий) учир хүч нь мөн вектор хэмжигдэхүүн юмаав
Гадаад холбоос
Ангилал:Механик Ангилал:Физик тоо хэмжээ
Кокос (Кийлинг) Арлууд
Кокос (Кийлинг) Арлууд (Cocos (Keeling) Islands) нь Австралийн нутаг дэвсгэр юм. Тус арлуудад хоёр атолл, 27 шүрэн арал багтдаг. Эдгээр арал нь Австрали, Шри Ланкын бараг тэхий дунд Энэтхэгийн Далайд оршдог.
Гадны холбоос
Ангилал:Азийн арлын бүлэг Ангилал:Энэтхэгийн далайн арлын бүлэг Ангилал:Атолл Ангилал:Австралийн харьяа нутаг
Ройстон Дренте
Ройстон Рики Дренте (Royston Rickie Drenthe, 1987 оны дөрөвдүгээр сарын 8-нд төрсөн) нь Голландын хөлбөмбөгчин бөгөөд Эвертон багт Реал Мадрид багаас зээллэгээр тоглож буй хамгаалагч юм.
Тэр хамгийн хөлбөмбөгийн спортын хамгийн хурдан тоглогч юм.
Голландын Фейеноорд, Эксельсиор Испанийн Реал Мадрид багт 2007 оны наймдугаар сарын 13-нд элссэн ба 2010 оны наймдугаар сарын 31-нээс Эркулес багт зээллэгээр очсон байдаг байна.
2011 оны наймдугаар сарын 31-нд Дренте Английн Премьер лигийн Эвертон улирлыг дуустал тоглохоор зээллэгээр ирсэн байна.
Холбоос
Ангилал:Нидерландын шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Нидерландын лигийн хөлбөмбөгчин Ангилал:Фейеноорд багийн тоглогч Ангилал:Ла Лигийн тоглогч Ангилал:Реал Мадрид багийн тоглогч Ангилал:Эркулес багийн тоглогч Ангилал:Премьер лигийн тоглогч Ангилал:Эвертон багийн тоглогч Ангилал:2008 оны зуны олимпод оролцогч Ангилал:Роттердамын хүн Ангилал:Нидерландчууд Ангилал:1987 онд төрсөн
Микро процессор
Микро процессор (грекээр μικρός mikrós ‚жижиг‘, ‚давчуу‘) нь маш жижигрүүлсэн масштаб бүхий процессор бөгөөд процессорын бүрдэл хэсгүүд нь интеграл хэлхээнд нэгтгэсэн нэгэн цогц юм. Анхны микро процессор нь 1970-аад оны эхээр Теxас Инструментс компани хөгжүүлэн бий болгожээ.
Технологи хөгжлөөр эд анги жижигрэх тусам микро процессор дээр нэмэлт функц (перифери) бүхий эд хэсгийг чип карт дээр суулгаx бололцоог олгов. Үүгээр микроконтроллер буюу нэг-чип-систем үүсэх бий болох нөхцлийг бүрдүүлжээ.
Ангилал:Микро процессор Ангилал:Компьютерын архитектур
Харсун бэгбаатар
Харсун бэгбаатар (Surnia ulula) нь дунд хэмжээний шар шувуу юм. Surnia төрлийн ганц амьд зүйл болно.
Энэ шувуу нь 35-43 см урт, далавчаа дэлгэхэд 69-82 см. Бөөрөнхий толгой, шар нүдтэй ба далавчны хэлбэр, урт сүүл нь шонхор шувуутай төстэй. Харсун бэгбаатар Хойд Америк, Евразийн ой тайгад нутаглан, модны хонгил нүх, эсвэл өөр томхон шувууны орхисон үүрэнд амьдардаг.
Идэш тэжээл
Тэд оготно, зурам зэрэг мэрэгч, хөөндэй гэх мэт шувуу барьж иднэ. Харсун бэгбаатар маш сайн сонсголтой ба мэрэгчдийн гаргасан чимээгээр цасруу шунган барьдаг байна.
Энэ шувуу нь нүүдэллэхгүй ба өдрийн цагт идэвхтэй, шөнө унтдаг аж.
Цахим холбоос
Ангилал:Уулийнхан
Зальцбург
За́льцбург (Salzburg [], бавари аялгаар Såizburg) — Австри улсын Зальцбург мужийн төв, 150,000 хүн оршин суудаг хот.
Дипломат төлөөлөгч
Диплома́т (эртний грек үг -δίπλωμα «давхарлаж нугалсан баримт бичиг» гэсэн утгатай үгнээс гаралтай) -Төрийн гадаад харилцааны салбарт ажилдаг мэргэжлийн хүн.
Дипломат ажилтны тухай
Олон улсын эрх зүйн дагуу гадаадын улс орнууд, олон улсын байгууллагууд болон тэдгээрийн төлөөлөгчидтэй Засгийн газраа төлөөлөн албан ёсны ямар нэгэн дипломат харилцаанд орж буй гадаад харилцааны төрийн албан хаагчийг хэлнэ. МУ-ын Дипломат албаны тухай хууль д Гадаад оронд суугаа Дипломат төлөөлөгчийн газрын ажилтан болон Гадаад харилцааны Төрийн захиргааны төв байгууллагын /Гадаад харилцааны яам/ ажилтаныг дипломат гэнэ хэмээн заасан байдаг.
Дипломат ажилтны ажил үүрэг
Дипломат хүний үндсэн үүрэг бол өөрийн орон, түүний иргэдийн эрх ашгийг төлөөлөх, хамгаалах юм. Үүнд суугаа орныхоо талаар мэдээллэл цуглуулж улс хооронд найрсаг харилцаатай байж, улс төр, эдийн засгийн болон бусад салбарын харилцаа, хамтын ажиллагааг хөгжүүлэх, олон улсын хамтын нийгэмлэгт байр сууриа бэхжүүлэх, хөгжлүүлэх замаар улсынхаа тусгаар тогтнол, бүрэн эрхт байдлыг бататгах явдал юм. Дипломатч нь олон улсын эрх зүйн баримт бичгүүдэд заасны дагуу дипломат хэргэм буюу албан тушаал, зэрэглэлтэй байх бөгөөд суугаа улс орондоо 1961 оны Венийн дипломат конвенцийн дагуу дипломат халдашгүй дархан эрх эдлэнэ.
Монгол Улсын Дипломат цол, хэргэм
Монголын дипломат алба нь төрийн тусгай алба бөгөөд дараах цол олгоно.
1. Түшээ
2. Тэргүүн түшээ
3. Итгэмжит
4. Тэргүүн итгэмжит
5. Шадар
6. Тэргүүн шадар
8. Онц бөгөөд Бүрэн эрхт Элчин сайд
Монгол Гадаад хэргийн асуудал эрхэлсэн төрийн захиргааны төв байгууллагын дараахь албан тушаал дипломат албан тушаалд хамаарна:
1. Төрийн нарийн бичгийн дарга;
2. Тусгай үүрэг гүйцэтгэгч Элчин сайд;
3. Газрын захирал;
4. Газрын дэд захирал;
5. Хэлтсийн дарга;
6. Тасгийн дарга;
8. Нэгдүгээр нарийн бичгийн дарга;
9. Хоёрдугаар нарийн бичгийн дарга;
10. Гуравдугаар нарийн бичгийн дарга;
Монгол Улсаас гадаад улсад суугаа Элчин сайдын яам, Байнгын төлөөлөгчийн газрын дараахь албан тушаал дипломат албан тушаалд хамаарна:
1. Элчин сайд;
2. Байнгын төлөөлөгч;